Helge Jordal

Helge Jordal (født 17. februar 1946) er en norsk skuespiller, kjent for sine tolkninger av Jeppe på Bjerget og hovedrollen i actionfilmen Orions Belte fra 1985. Jordal har hatt roller i flere spillefilmer og TV-serier, særlig på 1980-tallet, deriblant som Hamsun-skikkelsen August i Landstrykere og som Borr i Bekmørtna i Nattseilere. For sin rolle i denne filmen vant han en Amanda-pris.

Liv og virke 
Jordal jobbet som bryggesjauer og fikk inspirasjon til senere roller fra western-filmene som var populære på 1960-tallet. 

På Fana gymnas spilte han skoleteater i fire-fem år. Han leste med skuespiller Arne Jacobsen (f. 1933 i Larvik, ansatt ved Den Nationale Scene siden han gikk ut fra Statens Teaterhøgskole i 1957 Jordal gikk på teaterskolen 1968-71 før praksisåret på Trøndelag Teater og var deretter skuespiller på Nationaltheatret til 1977. Hans gjennombrudd i norsk film regnes som Orions belte som var innspilt på Svalbard.

Kong Harald utnevnte den 8. juni 2006 Helge Jordal til ridder av St. Olavs Orden. Jordal fikk utmerkelsen for sin lange og omfattende karriere som skuespiller. Selve overrekkelsen av dekorasjonen fant sted 20. juni 2006 på Den Nationale Scene i skuespillerens hjemby Bergen. I 2009 fikk han Amandakomiteens ærespris på tildelingen 21. august. I januar 2011 fikk han Ivar Medaas-prisen. Komitéens begrunnelse var at «komitéen mener Jordal er en artist som virker i Ivar Medaas sin ånd. Medaas var en mann som tok den lokale kulturen på alvor, og spesielt Nordhordlandskulturen og strilakulturen.» «Jordal har brukt det bergenske i uttrykkene sine, og på den måten gjort bergenskulturen en stor tjeneste», sier Berentsen. Han fikk Gammleng-prisen i klassen skuespiller i 2012. I 2015 spilte han mot Ingeborg Sundrehagen Raustøl i dramafilmen Høst og ble for rollen nominert til Kanonprisen 2015 i klassen beste mannlige hovedrolle.

Filmografi 
 2015 Høst
 2015 Ingen manns land (Gammel mann) 
 2014 Bokstrollene (Herr Grafse)
 2014 Dragetreneren 2 (norsk stemme, Steinur Digre)
 2011 Tomme Tønner 2 – Det Brune Gullet (sirkusdirektør Zorba)
 2010 Dragetreneren (norsk stemme, Steinur Digre)
 2008 Vegas (Reidar)
 2008 Den lille havfruen III (norsk stemme, Sebastian/forteller)
 2003 Kaptein Sabeltann (stemme, Glade Gorm)
 2002 Sjørøverplaneten (norsk stemme, John Silver)
 1999 Tsatsiki
 1997 Glassblåserens barn
 1996 Jungeldyret Hugo
 1995 Sebastian
 1995 Jomfruene i Riga
 1993 Rygg i rand, to i spann (TV-serie) (NRK)
 1991 Buicken – store gutter gråter ikke
 1991 Frida – med hjertet i hånden
 1991 Kvitebjørn kong Valemon
 1990 Måker
 1989 S/Y Gleden
 1989 Landstrykere
 1989 Den lille havfruen (norsk stemme, Sebastian)
 1988 Blücher
 1987 Hipp Hipp Hurra!
 1986 Mesterdetektiven Basil Mus (norsk stemme, Rottenikken)
 1986 Nattseilere
 1985 Orions belte
 1981 Løperjenten
 1980 Nedtur
 1980 Svart hav
 1974 Kimen
 1961 101 dalmatinere – En sjarmør i pels (norsk stemme, Obersten)

Referanser

Eksterne lenker 
 
 Bergens Tidende: «Ridder Helge fra Jonsvollsgate»

Norske skuespillere
Skuespillere ved Den Nationale Scene
Personer fra Bergen kommune
St. Olavs Orden
Amanda for beste mannlige hovedrolle
Amandaprisen 2009
Amandakomiteens Ærespris
Amandaprisen 1985
Skuespillere i Kaptein Sabeltann